న్యూఢిల్లీ, ఫిబ్రవరి 1(ఆంధ్రజ్యోతి): రాజకీయ పార్టీలకు మోదీ సర్కారు ఝలక్ ఇచ్చింది. ‘రహస్య’ విరాళాల సేకరణపై కత్తి దూసింది. రాజకీయాల్లో నల్లధన ప్రభావాన్ని నియంత్రించేందుకు నడుం బిగించింది. ఎన్నికల కమిషన్ సూచనల మేరకు బడ్జెట్లో పలు కీలక నిర్ణయాలు ప్రకటించింది. దీని ప్రకారం... రాజకీయ పార్టీలు వ్యక్తుల నుంచి నగదు రూపంలో రూ. 2 వేలకు మించి విరాళంగా తీసుకునే వీల్లేదు. ఆపై మొత్తాలను చెక్కురూపంలోనో, బ్యాంకు ఖాతా ద్వారానో, ఇతర డిజిటల్ పద్ధతిలో తీసుకోవాల్సిందే. గతంలో గరిష్ఠంగా రూ.20 వేల వరకు నగదు రూపంలో విరాళాలుగా సేకరించే అవకాశముండేది. ఆ మొత్తాన్ని ఎవరు ఇచ్చారు, ఎప్పుడిచ్చారు వంటి వివరాలను చట్టబద్ధ సంస్థలకు చెప్పాల్సిన అవసరమే ఉండేది కాదు. ఈ బడ్జెట్ లక్ష్యాల్లో ఎన్నికల వ్యవస్థ ప్రక్షాళన, పారదర్శక రాజకీయాలను లక్ష్యంగా పేర్కొన్నారు. మరోవైపు... విరాళాల సేకరణకు కొత్త మార్గాలను కూడా తెరిచారు. ఆర్బీఐ చట్టాన్ని సవరించి ఎలక్టోరల్ బాండ్స్ను తీసుకు వస్తున్నట్లు కేంద్ర సర్కారు ప్రకటించింది. పార్టీలకు విరాళాలిచ్చే దాతలు బ్యాంకుల ద్వారా ఈ బాండ్లను కొనుగోలు చేయవచ్చు.
newdhilly, fibravari 1(aandhrajyoti): rajakeeya paarteelaku modii sarkaaru jhalak ichindi. ‘rahasya’ viraalaala sekaranapai katti doosindi. rajakeeyaallo nalladhana prabhaavaanni niyantrinchenduku nadum biginchindi. ennikala kamishan suuchanala meraku badjetlo palu keelaka nirnayaalu prakatinchindi. deeni prakaaram... rajakeeya paarteelu vyaktula nunchi nagadu roopamlo roo. 2 velaku minchi viraalamgaa teesukune veelledu. aapai mottaalanu chekkuroopamlono, byaanku khata dwarano, itara disital paddhatilo teesukovalsinde. gatamlo garishtamgaa roo.20 vela varaku nagadu roopamlo viraalaalugaa sekarinche avakasamundedi. aa mottaanni evaru icharu, eppudichaaru vanti vivaraalanu chattabaddha samsthalaku cheppaalsina avasarame undedi kaadu. ee budget lakshyaallo ennikala vyavastha prakshaalana, paaradarsaka raajakeeyaalanu lakshyamgaa perkonnaru. marovaipu... viraalaala sekaranaku kotta maargaalanu kuudaa terichaaru. arbi chattaanni savarinchi electoral bandsnu teesuku vastunnatlu kendra sarkaaru prakatinchindi. paarteelaku viraalaalichhe daatalu byaankula dwara ee bandlanu konugolu cheyavachu.